wannaphong/clean_thaiwikipedia huggingface dataset:
# โอสปิโนส
โอสปิโนส (, "ต้นสน") เป็นเพลงประจำแคว้นกาลิเซียในประเทศสเปน คำร้องประพันธ์โดย Eduardo Pondal (สองบทแรกของบทกวี Queixumes dos pinos ของเขา) และประพันธ์ดนตรีโดย Pascual Veiga ในกรุงฮาวานา ประเทศคิวบา เล่นเป็นครั้งแรกในปี พ.ศ. 2450 และหน่วยงานกาลิเซียนำมาใช้เป็นเพลงประจำแคว้นอย่างเป็นทางการในปี พ.ศ 2520Jácome, Benito Varela (1960). La métrica de Pandal. Publicación de Cuadernos de Estudios Gallegos, fascículo XV.Himno Gallego

เนื้อเพลง
เนื้อร้องภาษากาลิเซียนเนื้อร้องภาษาสเปนคำแปลภาษาไทยQue din os rumorosos
na costa verdecente,
ó raio transparente
do prácido luar?

Que din as altas copas
de escuro arume harpado
co seu ben compasado
monótono fungar?

Do teu verdor cinguido
e de benignos astros,
confín dos verdes castros
e valeroso chan,
non deas a esquecemento
da inxuria o rudo encono;
desperta do teu sono
fogar de Breogán.

Os bos e xenerosos
a nosa voz entenden,
e con arroubo atenden
o noso rouco son,
mais só os iñorantes,
e féridos e duros,
imbéciles e escuros
non os entenden, non.

Os tempos son chegados
dos bardos das idades
que as vosas vaguidades
cumprido fin terán;
pois onde quer, xigante
a nosa voz pregoa
a redenzón da boa
nazón de Breogán.''¿Qué dicen los rumorosos,
en la costa enverdecida 
al transparente rayo
de la plácida luz de luna?

¿Qué dicen las altas copas
de oscuro follaje arpado
con su bien acompasado
monótono zumbar?

De tu verdor ceñido
y de benignos astros,
confín de los verdes castros
y del valeroso suelo,
no des al olvido
de la injuria el rudo enconamiento;
despierta de tu sueño
Hogar de Breogán.

Los buenos y generosos,
nuestra voz entienden
y con devoción atienden
nuestro ronco sonido,
pero solo los ignorantes
y los salvajes y los duros,
imbéciles y oscuros,
no nos entienden, no.

Ya llegaron los tiempos
de los bardos de las edades
en que vuestras vaguedades
cumplido fin tendrán;
pues, por doquier, gigante
nuestra voz pregona
la redención de la buena
Nación de Breogán.เสียงพึมพำว่าอะไร
บนชายฝั่งอันเขียวขจี
ภายใต้แสงที่สดใจ
แห่งเสงจันทร์อันเงียบสงบ?

ทำอะไรอยู่บนยอดไม้สูงตระหง่า
เสวนาบนกิ่งไม้สนคดเคี้ยวสีเข้ม
ในความสามัคคี
เสียงพึมพำ ช่างน่าเบื่อ?

โอบล้อมด้วยสีเขียวขจีในตัวท่าน
และด้วยดวงดาวที่อ่อนโยน
ป้อมปราการ เนินเขาเป็นสีเขียว
และแผ่นดินที่น่ายกย่อง
อย่าปล่อยให้ลืมเลือนไป
ด้วความเคียดแค้นและเหยียดหยาม
ตื่นขึ้นมาจากการนิทราของเข้า
โอ้ บ้านของ โบรกัน (Breoghan)

เป็นคนดีและมีน้ำใจ
ด้วยเสียงของเขาอย่างเข้าใจ
และพวกเขารับฟังด้วยความกระตือรือร้น
ด้วยเสียงอันแข็งกร้าวของเรา
แต่เป็นเพียงแค่คนโง่เขลา
และป่าเถื่อนและแข็งกร้าว
พวกโง่เขลาและมืดมน
ที่ไม่เข้าใจพวกเรา

ถึงเวลาแล้วที่พวกเรา
ขับขานด้วยบทกวียุคโบราณ
เมื่อท่านทั้งหลายเดินลาดตะเวณ
จะพบจุสิ้นสุดโดยพลัน
ความสูงใหญ่ มีอยู่ทุกแห่ง
เสียงของเราดังลั่น
ด้วยการไถ่บาป
ประชาชน แห่งโบรกัน
# ถนนสายหัวใจ
ถนนสายหัวใจ เป็นละครโทรทัศน์ไทย สร้างครั้งแรกปี พ.ศ. 2545 นำแสดงโดย ดนัย สมุทรโคจร,ภัครมัย โปตระนันท์ จากบทประพันธ์ของ ทมยันตี บทโทรทัศน์โดย แมจิก อีฟ กำกับการแสดงโดย นุกูล บุญเอี่ยม, สราวุธ วิเชียรสาร ผลิตโดย Click Television ออกอากาศทุกวันจันทร์ถึงพุธ เวลา 21.30 – 22.30 น. ทางช่อง ITV เมื่อวันที่ พ.ศ. 2545 – พ.ศ. 2545 

เนื้อเรื่อง

 รายชื่อนักแสดง 
 ปี  พ.ศ. 2545  สถานีออกอากาศ  ช่อง ITV  ผู้สร้าง  CAICK TELEVISION  บทโทรทัศน์  แมจิก อีฟ  กำกับการแสดงโดย  นุกูล บุญเอี่ยมสราวุธ วิเชียรสาร  นักแสดงหลัก ภาวัช ฉัตรทะเมฆินทร์  ดนัย สมุทรโคจร  เฟืองฉัตร อรุณวิทย์ (มะเฟือง)  ภัครมัย โปตระนันท์  นักแสดงรอง วาสนา (ข้าวฟ่าง / พีคซี่) (เพื่อนมะเฟือง)  แอนนี่ บรู๊ค (รุ่งนภา แก้วไทรหาญ)  นวนพ อรุณวิทย์ (มะนาว) (พี่ชายมะเฟือง)  สราวุฒิ พุ่มทอง  คุณชายวัชระ ฉัตรทะเมฆินทร์ (พ่อภาวัช)  ชรัส เฟื่องอารมย์  คุณหญิงประภาพรรณ ฉัตรทะเมฆินทร์ (แม่ภาวัช)  กาญจนาพร ปลอดภัย  สุนันท์ อรุณวิทย์ (แม่มะนาวและมะเฟือง)  ทัศน์วรรณ เสนีย์วงศ์ ณ อยุธยา  อาจารย์โก้ (อาจารย์มหาวิทยาลัยเกษตรศาสตร์)  ยุทธนา บุญอ้อม  จ๋อง (กลุ่มเพื่อนภาวัช)  สุรัชต์ สิทธิพรชัย   ตำนาน (กลุ่มเพื่อนภาวัช)  รมย์ สุทธิคำ  ไมค์ (กลุ่มเพื่อนภาวัช)  พิพัฒน์ วิทยาปัญญานนท์  อุ่นเมือง (กลุ่มเพื่อนภาวัช)  ณัฐกฤต สุนทรีรัตน์  ลุงเจริญ (คนรับใช้บ้านวัชระ (พ่อภาวัช))  นักแสดงประกอบ ป้านี (คนรับใช้บ้านวัชระ (พ่อภาวัช))  นักแสดงประกอบ  นักแสดงรับเชิญ มารีเน่ (ลูกสาวหุ่นส่วนวัชระและประภาพรรณ)  สุนิสา บราวน์  พ่อมะนาวและมะเฟือง  สุเชาว์ พงษ์วิไล  เอก  อรรณพ กิตติกุล  ปอง (คนรักข้าวฟ่าง)  นักแสดงประกอบ  กำนันเฉวียง แห่งโคกนาเว้ง (พ่อไมค์)  นักแสดงประกอบ  พิกุล (แม่เลี้ยงไมค์)  นักแสดงประกอบ  ประชา (พ่อข้าวฟ่าง)  สุรศักดิ์ ชัยอรรถ  แม่ข้าวฟ่าง  นักแสดงประกอบ  พ่อมาลิเน่  นักแสดงประกอบ  มาลินี (แม่มาลิเน่)  นักแสดงประกอบ  พี่โก๋ (รุ่นพี่มหาวิทยาลัย)  นักแสดงประกอบ  พี่แก่ (รุ่นพี่มหาวิทยาลัย)  นักแสดงประกอบ  หลวงพ่อ (ลูกศิษย์นายจ๋อง)  นักแสดงประกอบ  เจ๊หงส์ (คนเก็บค่าเช่าบ้าน)  นักแสดงประกอบ  จันทร์สะหรวย (คนรักนายตำนาน)  นักแสดงประกอบ  นางกิ่ง (เพื่อนร่วมงานนวนพ (มะนาว))  นักแสดงประกอบ  พ่อจันทร์สะหรวย  นักแสดงประกอบ  นายแพทย์  วิชัย นพวิสระ  นายแพทย์  วัลลภ ธีรทอง 

 เพลงประกอบละคร 
พ.ศ. 2537
 เพลง เราคู่กัน ขับร้องโดย ภัครมัย โปตระนันท์ (เพลงเปิดเรื่อง)
 เพลง ถนนสายหัวใจ ขับร้องโดย ภัครมัย โปตระนันท์ (เพลงปิดเรื่อง)

 ข้อมูลการออกอากาศ 
พ.ศ. 2545
# อเล็คซันดรีเนอแห่งเมคเลินบวร์ค-ชเวรีน
อเล็คซันดรีเนอแห่งเมคเลินบวร์ค-ชเวรีน สมเด็จพระราชินีแห่งเดนมาร์ก เป็นพระอัครมเหสีในพระเจ้าคริสเตียนที่ 10 แห่งเดนมาร์ก พระองค์และพระราชสวามีมีพระราชโอรสร่วมกัน 2 พระองค์ คือสมเด็จพระเจ้าเฟรเดอริกที่ 9 แห่งเดนมาร์กและเจ้าชายคนุด รัชทายาทแห่งเดนมาร์ก ทั้งนี้ พระองค์มีศักดิ์เป็นพระราชอัยยิกาในพระราชนัดดา 6 พระองค์ คือสมเด็จพระราชินีนาถมาร์เกรเธอที่ 2 แห่งเดนมาร์ก เจ้าหญิงเบเนดิกเทอแห่งเดนมาร์ก สมเด็จพระราชินีอันเนอ-มารีแห่งกรีซ เจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก และเคานต์คริสเตียนแห่งโรเซินบอร์ก พระองค์เสด็จสวรรคตด้วยพระชนมพรรษา 73 พรรษา
อนึ่ง สมเด็จพระราชินีอเล็คซันดรีเนอ เป็นพระภาติยะ (หลานอา) ใน ดยุกเฮนดริกแห่งเม็คเล็นบูร์ก-ชเวริน พระราชบิดาใน สมเด็จพระราชินีนาถยูเลียนาแห่งเนเธอร์แลนด์
# ลูอีสแห่งสวีเดน สมเด็จพระราชินีแห่งเดนมาร์ก
ลูอีสแห่งสวีเดน สมเด็จพระราชินีแห่งเดนมาร์ก ทรงเป็นเจ้าหญิงสวีเดน โดยเป็นพระราชธิดาใน พระเจ้าคาร์ลที่ 15 แห่งสวีเดน และ สมเด็จพระราชินีลูอีสแห่งสวีเดน โดยทรงเป็นพระนัดดาใน เจ้าชายเฟรเดอริกแห่งเนเธอร์แลนด์ และเป็นพระราชปนัดดาใน พระเจ้าวิลเลิมที่ 1 แห่งเนเธอร์แลนด์ ผ่านทางสายพระราชมารดา ซึ่งพระองค์ทรงอภิเษกสมรสเข้าสู่พระราชวงศ์เดนมาร์ก ทรงเป็นพระมเหสีในสมเด็จพระเจ้าเฟรเดอริกที่ 8 แห่งเดนมาร์ก พระองค์และพระราชสวามีมีพระราชโอรสและพระราชธิดารวม 8 พระองค์ เป็นสมเด็จพระราชาธิบดีแห่งนอร์เวย์ 1 พระองค์ และเป็นสมเด็จพระราชาธิบดีแห่งเดนมาร์ก 1 พระองค์ สมเด็จพระราชินีลูอีส เสด็จสรรคตเมื่อมีพระชนมพรรษา 74 พรรษา
# เจ้าจอมมารดาเอม ในรัชกาลที่ 4
เจ้าจอมมารดาเอม (พ.ศ. 2382 — 5 กุมภาพันธ์ พ.ศ. 2456) เป็นบาทบริจาริกาในพระบาทสมเด็จพระจอมเกล้าเจ้าอยู่หัว ซึ่งให้ประสูติการพระราชธิดาเพียงพระองค์เดียวคือพระเจ้าบรมวงศ์เธอ พระองค์เจ้าอนงค์นพคุณส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ : ฐานบุ๊คส์, 2554, หน้า 309-310กัลยา เกื้อตระกูล. พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗ กรุงเทพฯ : ยิปซี. 2552, หน้า 128

 ประวัติ 
เจ้าจอมมารดาเอม เกิดเมื่อปี พ.ศ. 2382 บ้างว่าเกิดปี พ.ศ. 2383 ในครอบครัวอำมาตย์ เป็นธิดาของหลวงปราณีประชาชน (แมลงทับ นาครทรรพ) ยกกระบัตรกรุงเก่า กับภริยาชื่อเอี่ยม มีพี่น้องจำนวนหนึ่ง เช่น หม่อมตาดเล็กในพระเจ้าบรมวงศ์เธอ กรมหลวงสรรพสาตรศุภกิจ หม่อมสุวรรณและหม่อมพริ้งในพระเจ้าบรมวงศ์เธอ กรมหลวงประจักษ์ศิลปาคม เป็นอาทิ

ต่อมาเจ้าจอมมารดาเอมได้ถวายตัวเข้าเป็นฝ่ายในสนองพระเดชพระคุณเป็นบาทบริจาริกาในพระบาทสมเด็จพระจอมเกล้าเจ้าอยู่หัว ได้ให้ประสูติการพระราชธิดาเพียงพระองค์เดียวคือพระเจ้าบรมวงศ์เธอ พระองค์เจ้าอนงค์นพคุณ (18 พฤศจิกายน พ.ศ. 2400 — 22 มีนาคม พ.ศ. 2426) ถึงวันที่ 23 ตุลาคม พ.ศ. 2447 พระบาทสมเด็จพระจุลจอมเกล้าเจ้าอยู่หัวโปรดเกล้าพระราชทานเหรียญรัตนาภรณ์ รัชกาลที่ 4 ชั้นที่ 4 พร้อมทั้งหีบหมากกะไหล่ทองและกาน้ำกะไหล่ทอง

หลังพระบาทสมเด็จพระจอมเกล้าเจ้าอยู่หัวเสด็จสวรรคตก็ยังพำนักอยู่ในพระบรมมหาราชวังเพื่ออำรุงเลี้ยงพระราชธิดา แต่เมื่อพระเจ้าบรมวงศ์เธอ พระองค์เจ้าอนงค์นพคุณพระราชธิดาสิ้นพระชนม์ลง ตั้งแต่นั้นเป็นต้นมาเจ้าจอมมารดาเอมก็อยู่เพียงตัวคนเดียว ออกมาอยู่นอกวังบ้าง กลับเข้าไปในวังบ้างตามอัตภาพ กระทั่งในปี พ.ศ. 2447 เจ้าจอมมารดาเอมเริ่มมีอาการป่วย จึงออกมารักษาตัวที่วังสรรพสาตรศุภกิจของพระเจ้าบรมวงศ์เธอ กรมหลวงสรรพสาตรศุภกิจ จนถึงแก่อนิจกรรมด้วยโรคชราเมื่อวันที่ 5 กุมภาพันธ์ พ.ศ. 2456 พระราชทานเพลิงศพ ณ วัดราชาธิวาสราชวรวิหาร เมื่อวันที่ 1 มิถุนายน พ.ศ. 2457 พร้อมกับศพของเจ้าจอมมารดาเที่ยง ในรัชกาลที่ 4 และเจ้าจอมมารดาสังวาลย์ ในรัชกาลที่ 4 โดยพระบาทสมเด็จพระมงกุฎเกล้าเจ้าอยู่หัว และสมเด็จพระศรีพัชรินทราบรมราชินีนาถ พระบรมราชชนนีพันปีหลวง เสด็จเป็นองค์ประธาน การพระราชทานเพลิงพระศพและศพที่พระเมรุวัดราชาธิวาส พระพุทธศักราช ๒๔๕๗ (หน้า ๖๖๙) 

 เครื่องราชอิสริยาภรณ์ 
 พ.ศ. 2447 : 80px|border เหรียญรัตนาภรณ์ รัชกาลที่ 4 ชั้นที่ 4 (ม.ป.ร.4)
# รายชื่อสายการบินในประเทศพม่า
รายชื่อ สายการบิน ใน ประเทศพม่า

 สายการบินในปัจจุบัน 
 ชื่อสายการบิน ชื่อสายการบินในภาษาพม่า ภาพเครื่องบิน ICAO IATA CALLSIGN ปีที่เริ่มให้บริการ แอร์พุกาม  အဲပုဂံ 200px JAB  W9  AIR BAGAN  ค.ศ. 2004  แอร์เคบีแซด  အဲကမ္ဘောဇ 200px  KBZ  K7  JADE AIR  ค.ศ. 2010  แอร์มัณฑะเลย์  အဲမန္တလေး 200px AMY  6T  AIR MANDALAY  ค.ศ. 1994  เอเปกซ์แอร์ไลน์     SO   ค.ศ. 2015 เอเชียนวิงส์แอร์เวย์  အေးရှမ်းဝင်းလေကြောင်းလိုင်း  AWM   YJ   Asian star  ค.ศ. 2010  เอฟเอ็มไอแอร์    FMI  ND  FMI AIR  ค.ศ. 2014  โกลเดนเมียนมาร์แอร์ไลน์ ရွှေမြန်မာ လေကြောင်းလိုင်း 200px GMR Y5  GOLDEN MYANMAR ค.ศ. 2012 หม่านยะตานาร์พอร์นแอร์ไลน์ မန်းရတနာပုံ လေကြောင်းလိုင်း 200px  MYP  7Y  MANN ROYAL ค.ศ. 2014 เมียนมาร์เนชันแนลแอร์ไลน์  မြန်မာအမျိုးသားလေကြောင်းလိုင်း 200px UBA  UB  UNIONAIR  ค.ศ. 1948  เมียนมาร์แอร์เวย์อินเตอร์เนชันแนล အပြည်ပြည်ဆိုင်ရာ မြန်မာ့လေကြောင်းလိုင်း 200px MMA  8M  MYANMAR  ค.ศ. 1998 ยูเนียนเอ็กซ์เพรสชาร์เตอร์แอร์ไลน์    - -  -ค.ศ. 2014 ย่างกุ้งแอร์เวย์  ရန်ကုန် လေကြောင်းလိုင်း 200px FSC  YH  AIR YANGON  ค.ศ. 1996เปิดใหม่อีกครั้งใน ค.ศ. 2011

 สายการบินในอดีต 
 ชื่อสายการบิน IATA ICAO CALLSIGN ภาพเครื่องบิน ปีที่เริ่มให้บริการ ปีที่ยุติการให้บริการ หมายเหตุ พม่าแอร์เวย์ UBUBA - 200px  ค.ศ. 1948  ค.ศ. 1989  รีแบรนด์ในชื่อ เมียนมาร์แอร์เวย์อินเตอร์เนชันแนล เมียนมาแอร์เวย์ UBUBA - 200px  ค.ศ. 1989  ค.ศ. 2014  รีแบรนด์ในชื่อ เมียนมาร์เนชันแนลแอร์ไลน์ ชเวเมียนมาแอร์เวย์ - -  -  ค.ศ. 2012  ค.ศ. 2012  รีแบรนด์ในชื่อ โกลเดนเมียนมาร์แอร์ไลน์ เอฟเอ็มไอแอร์ชาร์เตอร์ - -  -  ค.ศ. 2012  ค.ศ. 2014  รีแบรนด์ในชื่อ เอฟเอ็มไอแอร์
# มีปัญหา ปรึกษาซอล
มีปัญหา ปรึกษาซอล  เป็นภาพยนตร์ชุดทางโทรทัศน์แนวดราม่าอาชญากรรมของประเทศสหรัฐอเมริกา สร้างสรรค์โดย Vince Gilligan และ Peter Gould ถือเป็นภาคแยกและภาคก่อนของภาพยนตร์ชุดเรื่องดับเครื่องชน คนดีแตกซึ่งเป็นผลงานก่อนหน้านี้ของ Gilligan ภาพยนตร์ชุดเรื่องนี้ดำเนินเรื่องในปี ค.ศ. 2002 เล่าเรื่องของ James Morgan "Jimmy" McGill (Bob Odenkirk) ทนายความธรรมดาคนหนึ่ง หกปีก่อนเขาจะปรากฏตัวใน ดับเครื่องชน คนดีแตก ในฐานะ Saul Goodman และยังเล่าเรื่องราวหลังจากเรื่องเดิมจบอีกเล็กน้อยด้วย

ภาพยนตร์ชุดเรื่องนี้ได้รับคำวิจารณ์เชิงบวกอย่างล้นหลามเช่นเดียวกับดับเครื่องชนฯ โดยเฉพาะในด้านการแสดง การเขียนบท และการกำกับ นักวิจารณ์หลายคนยกย่องว่าควรค่าแก่การเป็นผู้สืบทอดของดับเครื่องชนฯ ได้รับการเสนอชื่อเข้าชิงรางวัลหลายรายการ โดยตอนที่ 1 ของซีซั่นแรก ได้ทำลายสถิติเรตติ้งของของตอนเปิดรายการโทรทัศน์ทางเคเบิลชนิดมีการเขียนบท

หมายเหตุ
# คัลยารีกัลโช
คัลยารีกัลโช (ซาร์ดิเนีย: Casteddu) หรือ ยูเอสคัลยารี (ชื่อเดิมก่อน ค.ศ. 1970) เป็นสโมสรฟุตบอลอาชีพของประเทศอิตาลี ตั้งอยู่ที่เมืองคัลยารี แคว้นปกครองตนเองซาร์ดิเนีย ปัจจุบันลงเล่นในเซเรียอา

พากเขาชนะเลิศเซเรียอาเพียงครั้งเดียวใน ฤดูกาล 1969–70 สีประจำสโมสรคือแดงและน้ำเงิน ใช้สนามกีฬาซานเตเลีย ซึ่งมีความจุ 16,000 ที่นั่ง เป็นสนามเหย้า แต่ใน ฤดูกาล 2012–13 พวกเขาต้องย้ายมาใช้สนามกีฬาอีสอารีนัสในควอร์ตูแซนต์เอเลนา เป็นสนามเหย้าชั่วคราว

พวกเขาเคยเข้าแข่งขันยูฟ่าคัพ ฤดูกาล 1993–94 ซึ่งไปพ่ายแพ้ต่ออินเตอร์มิลาน นับเป็นผลงานในถ้วยยุโรปที่ดีที่สุดของพวกเขา

 เกียรติประวัติ 

 ระดับประเทศ 
 เซเรียอา
 ชนะเลิศ (1): 1969–70
 รองชนะเลิศ (1): 1968–69

 เซเรียบี
 ชนะเลิศ (1): 2015–16
 รองชนะเลิศ (3): 1963–64, 1978–79, 2003–04

  เซเรียซี
 ชนะเลิศ (4): 1930–31, 1951–52, 1961–62, 1988–89

 โกปปาอีตาเลีย
 รองชนะเลิศ (1): 1969

 กัมปีโอนาโตซาร์โดดีปรีมาดีวีซีโอเน
 ชนะเลิศ (1): 1936–37

 ระดับทวีปยุโรป 

 ยูฟ่าคัพ
 รอบรองชนะเลิศ (1): 1993–94

 ผู้เล่น 
 ชุดปัจจุบัน 

 ปล่อยยืมตัว 

 หมายเลขที่สงวนไว้ 
thumb|right|ลุยจิ รีวา สมัยลงเล่นให้กับคัลยารีในเซเรียอา ครั้งแรกของสโมสรในปี ค.ศ. 1969–70

11 –  ลุยจิ รีวา, กองหน้า, เล่นให้กับสโมสรระหว่างปี ค.ศ. 1963–76
# ฟุจิวะระ โนะ เทชิ
ฟูจิวาระ โนะ เท็นชิ (ค.ศ. 977 – 13 มกราคม ค.ศ. 1001) มีอีกพระนามว่า ซาดาโกะ เป็นสมเด็จพระจักรพรรดินีในจักรพรรดิอิจิโจ พระนางปรากฏในวรรณกรรมมากูระโนะโซชิที่แต่งโดยเซ โชนางง

 พระราชประวัติ 
พระนางเป็นธิดาคนแรกในฟูจิวาระ โนะ มิจิตากะ เทชิเข้าสู้ราชสำนักใน ค.ศ. 990 ในฐานะ เนียวโงะ  แต่ในปีเดียวกันก็ได้เลื่อนสถานะเป็น จักรพรรดินี  พระนางถูกจัดเตรียมให้แต่งงานกับจักรพรรดิอิจิโจเมื่อถึงพิธีบรรลุนิติภาวะ พระนางได้รับพระราชอิสริยยศเป็นจักรพรรดินี บิดาของพระนางได้รับการแต่งตั้งให้เป็นผู้สำเร็จราชการแทนพระองค์อย่างเป็นทางการ และต่อมาพระขนิษฐาของพระนางได้แต่งงานกับลูกพี่ลูกน้องของจักรพรรดิและมกุฎราชกุมาร
# เลขควอนตัมสปิน
ในฟิสิกส์อะตอม เลขควอนตัมสปิน  สัญลักษณ์  คือ เลขควอนตัมที่บอกลักษณะของโมเมนตัมเชิงมุมหรือการหมุนรอบตัวเองของอนุภาค เลขควอนตัมสปินเป็นเลขอันดับ 4 ในชุดของเลขควอนตัม ซึ่งเลขควอนตัมนี้เป็นเลขที่อธิบายสถานะควอนตัมของอิเล็กตรอน ระดับพลังงาน และรูปร่างของออร์บิทัล เลขควอนตัม ประกอบด้วย เลขควอนตัมหลัก (Principal quantum number) เลขควอนตัมโมเมนตัมเชิงมุม (Azimuthal quantum number) เลขควอนตัมแม่เหล็ก (Magnetic quantum number) และเลขควอนตัมสปิน (Spin quantum number)

 ที่มา 
โมเมนตัมเชิงมุมที่ถูกควอนไทซ์ (quantized) เขียนได้ดังสมการ
 
โดยที่ 
  คือ เวกเตอร์สปินที่ถูกควอนไทซ์ 
  คือ norm ของเวกเตอร์สปิน
  คือ เลขควอนตัมสปินที่เกี่ยวข้องกับโมเมนตัมเชิงมุมของการหมุนรอบแกน
  คือ ค่าคงตัวของพลังค์แบบลดค่า

ถ้าให้อยู่ในทิศทาง z (โดยปกติแล้วจะหาขนาดโดยใช้สนามแม่เหล็กภายนอก) สปินที่ถูก projection บนแกน z สามารถเขียนได้ดังสมการ
 
โดยที่  คือ เลขควอนตัมสปินอันดับ 2 (− to +)

อนุภาคพื้นฐานในธรรมชาติจะมีเลขควอนตัมสปิน โดยสามารถแบ่งได้ 2 กลุ่ม คือ
 กลุ่มที่มีเลขควอนตัมสปินเป็นเลขจำนวนเต็ม (Integer spin) เช่น โฟตอน (photon) เมซอน (mesons) เรียกอนุภาคเหล่านี้ว่า โบซอน (Bosons)
 กลุ่มที่มีเลขควอนตัมสปินเป็นเลขจำนวนครึ่ง (Half-integer spin) เช่น อิเล็กตรอน (electron) โปรตอน (proton) หรือนิวตรอน (nertron) เรียกอนุภาคเหล่านี้ว่า เฟอมิออน (Fermions)

กลุ่ม Fermion ที่มีเลขควอนตัมสปิน s = 1/2 เป็นกลุ่มที่พบได้ทั่วไปในธรรมชาติ โดยผลรวมของโมเมนตัมเชิงมุมของหมุน แสดงได้ดังสมการ 
 
ในโครงสร้างของอะตอมไฮโดรเจน โมเมนตัมเชิงมุมใน z-component 
 

จะเห็นได้ว่าอิเล็กตรอนมีทิศทางที่เป็นไปได้ 2 ทิศทาง ใน z-component คือ สปินอัพ (spin-up) และ สปินดาวน์ (spin-down)
# โซฟี มัคดาเลเนอ ฟ็อน บรันเดินบวร์ค-คุล์มบัค
โซฟี มัคดาเลเนอ ฟ็อน บรันเดินบวร์ค-คุล์มบัค  ทรงเป็นเจ้าหญิงเยอรมันจากรัฐบรันเดินบวร์ค-คุล์มบัค และได้เป็นพระมเหสีในพระเจ้าคริสเตียนที่ 6 แห่งเดนมาร์ก พระองค์ดำรงพระอิสริยยศเป็น สมเด็จพระราชินีแห่งเดนมาร์ก และ สมเด็จพระราชินีแห่งนอร์เวย์ พระองค์และพระราชสวามีมีพระราชโอรสร่วมกันเพียงพระองค์เดียว ต่อมาเสด็จขึ้นครองราชย์ ทรงพระปรมาภิไธยว่า พระเจ้าเฟรเดอริกที่ 5 แห่งเดนมาร์ก
# แอร์ลิง ลอเรนต์ซัน
แอร์ลิง ลอเรนต์ซัน เป็นพระภัสดาในเจ้าหญิงรัญฮิลด์แห่งนอร์เวย์ พระเชษฐภคินีในสมเด็จพระราชาธิบดีฮารัลด์ที่ 5 แห่งนอร์เวย์ เขาและเจ้าหญิงรัญฮิลด์มีโอรส-ธิดารวม 3 คน ด้วยการเสกสมรสต่างฐานันดร ทำให้พระชายาของเขาต้องใช้ฐานันดรในระดับ เฮอร์ ไฮนีส ตัวของเขาเองก็ถือเป็นพระบรมวงศานุวงศ์แห่งนอร์เวย์เด้วย ปัจจุบัน เจ้าหญิงรัญฮิลด์ได้สิ้นพระชนม์ลงแล้ว
# พระเจ้าผันเกิง
พระเจ้าผันเกิง   เป็นกษัตริย์รัชกาลที่ 19 แห่งราชวงศ์ซางในประวัติศาสตร์จีน ทรงครองราชย์ระหว่าง 1290 - 1263 ปีก่อนคริสตกาล ปีรัชศกที่ 28 (เมื่อ 1263 ปีก่อนคริสตกาล) พระองค์สวรรคต พระเจ้าเสี่ยวซิน พระอนุชาขึ้นสืบราชวงศ์
# พระเจ้าเสี่ยวซิน
พระเจ้าเสี่ยวซิน   เป็นกษัตริย์รัชกาลที่ 20 แห่งราชวงศ์ซางในประวัติศาสตร์จีน ทรงครองราชย์ระหว่าง 1263 - 1260 ปีก่อนคริสตกาล ปีรัชกาล 3 ปี เมื่อ 1260 ปีก่อนคริสตกาล พระองค์สวรรคต พระเจ้าเสี่ยวอี้ พระอนุชาขึ้นสืบราชวงศ์ต่อมาhttps://en.wikipedia.org/wiki/Xiao_Xin
# สัญกรณ์บรา-เค็ท
ในกลศาสตร์ควอนตัม สัญกรณ์บรา-เค็ท  คือ สัญกรณ์พื้นฐานที่ใช้ในการอธิบายสถานะควอนตัม แทนด้วยสัญลักษณ์ angle bracket ("", และ "") และ vertical bar ("") สัญกรณ์นี้สามารถแทนได้ทั้งเวกเตอร์และเมทริกซ์ ซึ่งถูกนำเสนอโดยพอล ดิแรก (Paul Dirac) ในปี 1939 และเป็นที่รู้จักกันในชื่อ สัญกรณ์ดิแรก (Dirac notation)

ในรูปผลคูณเชิงสเกลาร์ สามารถแสดงได้ดังนี้

 

ประกอบด้วยส่วนทางขวา  เรียกว่า เวกเตอร์เค็ท (ket vector)

และส่วนทางด้านซ้าย  เรียกว่า เวกเตอร์บรา (bra vector) ซึ่งเป็นสังยุคของจำนวนเชิงซ้อน (complex conjugate) ของเค็ท

 สมบัติ 
สัญกรณ์บรา-เค็ทถูกคิดค้นมาเพื่อความสะดวกในการแสดง state function หรือ state vector สามารถหาสมบัติบางประการ โดยกำหนดให้ 

 และ  แทน จำนวนเชิงซ้อนใด ๆ  

 แทน สังยุคของจำนวนเชิงซ้อน  

 แทน  แทน ตัวดำเนินการเชิงเส้นใด ๆ 

 ความเป็นเชิงเส้น 
เนื่องจากบรา เป็นฟังก์ชันเชิงเส้น (Linear functional)
 
จากนิยามการบวกและการคูณสเกลาร์ของฟังก์ชันเชิงเส้น
 

 สมบัติการเปลี่ยนหมู่ 
เป็นการแสดงความสัมพันธ์ระหว่างจำนวนเชิงซ้อน, บรา, เค็ท, ผลคูณภายใน (inner product), ผลคูณภายนอก (outer product) และตัวดำเนินการเชิงเส้น โดยสามารถเขียนในรูปสัญกรณ์บรา-เค็ทได้ดังนี้
 
 

 สังยุคเอร์มีเชียน 
สังยุคเอร์มีเชียน (Hermitian conjugation) แทนด้วยสัญลักษณ์  มีกฎต่าง ๆ ดังนี้
 สังยุคเอร์มีเชียนของบรา คือ เค็ท
 สังยุคเอร์มีเชียนของจำนวนเชิงซ้อน คือ สังยุคของจำนวนเชิงซ้อน 
 สังยุคเอร์มีเชียนของสังยุคเอร์มีเชียนใด ๆ คือ ตัวมันเอง ยกตัวอย่างเช่น :
จากกฎต่าง ๆ สามารถแสดงสมบัติบางประการของสังยุคเอร์มีเชียนได้ดังนี้
 เค็ท

 ผลคูณภายใน (Inner products)

(เป็นสเกลาร์ ดังนั้น สังยุคเอร์มีเชียน ก็คือ สังยุคของจำนวนเชิงซ้อน)
 เมทริกซ์

 ผลคูณภายนอก (Outer products)

 ตัวดำเนินการเชิงเส้น 

 ตัวดำเนินการเชิงเส้นที่กระทำต่อเค็ท 
ตัวดำเนินการเชิงเส้น (linear operators) ที่กระทำต่อเค็ทและได้ผลเป็น เค็ท เราจะสามารถกล่าวได้ว่าตัวดำเนินการนั้นเป็น “เชิงเส้น” ได้ เมื่อตัวดำเนินการนั้นมีสมบัติที่แน่นอน กล่าวอีกนัยหนึ่งได้ว่า ถ้าให้  เป็นตัวดำเนินการเชิงเส้นและ  เป็นสถานะทางควอนตัมที่เรียกว่าเค็ท จะได้ว่า เมื่อ  กระทำต่อ  จะทำให้ได้  เป็นสถานะใหม่ขึ้นมา

ตัวดำเนินการเชิงเส้นถูกใช้อย่างมากในวิชากลศาสตร์ควอนตัม ใน Hilbert space ที่มีจำนวน  มิติ สถานะ  สามารถเขียนในรูปของคอลัมน์เวกเตอร์  มิติ ส่วนตัวดำเนินการ  จะอยู่ในรูปเมริกซ์  มิติ โดยที่  สามารถคำนวณด้วยวิธีการคูณแบบเมทริกซ์

 ตัวดำเนินการเชิงเส้นที่กระทำต่อบรา 
ตัวดำเนินการจะกระทำจากทางด้านขวาของบรา ถ้าให้  เป็นตัวดำเนินการเชิงเส้นและ  เป็นสถานะทางควอนตัมที่เรียกว่าบรา ซึ่ง  จะเป็นสถานะใหม่ที่ถูกนิยามตามสมการ

ใน Hilbert space ที่มีจำนวน N มิติ สถานะ  สามารถเขียนในรูปของแถวเวกเตอร์  มิติ ส่วนตัวดำเนินการ  จะอยู่ในรูปเมริกซ์  มิติ โดยที่  สามารถคำนวณด้วยวิธีการคูณแบบเมทริกซ์ และถ้าสถานะของเวกเตอร์อยู่ในรูปของสัญกรณ์บราและเค็ทจะเขียนได้เป็น

ผลที่ออกมาจะแสดงผลของปริมาณที่เรียกว่า ค่าคาดหวัง หรือค่าเฉลี่ย

 Outer products 
วิธีที่จะนิยามตัวดำเนินการเชิงเส้นใน Hilbert space จะใช้ outer product โดยถ้าให้  และ  เป็นสถานะที่เรียกว่าบราและเค็ทตามลำดับ จะเขียน outer product เป็น  ซึ่งจะแสดงตัวดำเนินการที่เรียกว่า rank-one operator เป็นไปตามสมการ

สำหรับ vector space มิติจำกัดสามารถเขียนในรูปของการคูณแบบเมทริกซ์ได้ดังนี้

ซึ่ง outer product ของตัวดำเนินการจะได้ออกมาเป็นเมทริกซ์ N× N มิติ
# เจ้าชายซีอีโซแห่งเลโซโท
เจ้าชายซีอีโซแห่งเลโซโท  ทรงเป็นพระโอรสกลางในสมเด็จพระราชาธิบดีโมโชโชที่ 2 แห่งเลโซโท 
 พระประวัติ 
เจ้าชายซีอีโซแห่งเลโซโท ประสูติ ณ ประเทศเลโซโท ทรงเป็นพระราชโอรสพระองค์กลางใน สมเด็จพระราชาธิบดีโมโชโชที่ 2 แห่งเลโซโท สมเด็จพระราชินีมาโมฮาโตแห่งเลโซโท ทรงเป็นพระราชอนุชาใน สมเด็จพระราชาธิบดีเลตซีที่ 3 แห่งเลโซโท พระองค์อยู่ในดำลับที่ 2 ในการสืบราชบัลลังก์เลโซโท ต่อจาพระภาติยะ คือ เจ้าชายเลโรโทรี เซเอโซ พระองค์อภิเษกสมรสกับเจ้าหญิมาเบียง มีพระโอรส-ธิดาร่วมกัน 3 พระองค์

 ทรงงาน พระกรณียากิจ 
พระองค์ทรงเป็นองค์ประธานวุฒิสภาสูงสุดแห่งเลโซโท โดยพระองค์ได้รับการถวายหน้าที่เป็นข้าราชการสูงสุดแห่งสหราชอาณาจักร และได้รับการถวายปริญญาจากมหาวิทยาลัยเบอร์มิงแฮม เมื่อปี  พ.ศ. 2539

และเมื่อปี พ.ศ. 2549 พระองค์และ เจ้าชายเฮนรี ดยุกแห่งซัสเซกซ์ ได้ร่วมกันจัดตั้งองค์กรการกุศลชื่อ เซนเทเบล เพื่อให้เข้าถึงเยาวชนเลโซโทได้มากขึ้น ทั้งนี้พระองค์ยังทรงปฏิบัติพระกรณียากิจในด้านต่อต้านโรคเอดส์แห่งเลโซโท
# ปลาสี่ตา
ปลาสี่ตา  สกุลของปลาน้ำจืดในสกุล Anableps ในวงศ์ปลาสี่ตา (Anablepidae) ในอันดับปลาออกลูกเป็นตัว (Cyprinidontiformes) เช่นเดียวกับปลาหางนกยูง, ปลากินยุง หรือปลาสอด

ลักษณะและพฤติกรรม
เป็นปลาที่มีลักษณะพิเศษอันเป็นที่มาของชื่อ คือ เป็นปลาที่ว่ายและหากินตามผิวน้ำ มีดวงตากลมโตขนาดใหญ่ แม้จะได้ชื่อว่าเป็นปลาสี่ตา แต่ความจริงแล้วมีเพียงแค่สองตา ข้างละตาในแต่ละข้างเท่านั้น แต่ทว่าตาแต่ละข้างนั้นมีแถบเนื้อเยื่อในแนวนอนที่แบ่งตาดำออกเป็นสองส่วน และแต่ละส่วนนั้นก็มีรูม่านตาของตนเอง ซึ่งทำให้ปลาสี่ตาสามารถมองเห็นแบ่งออกเป็นสองส่วนได้ในเวลาเดียวกัน คือ ทั้งด้านบนลำตัวและด้านล่างลำตัว  โดยจะประมวลผลภาพที่เห็นทั้งหมด ก่อนจะประเมินว่าจะไปทางไหน ซึ่งเป็นประโยชน์ในการหลบหลีกศัตรูจากทั้งบนฟ้าและใต้น้ำ

ปลาสี่ตา แพร่กระจายพันธุ์ตามแหล่งน้ำจืดและน้ำกร่อยทางชายฝั่งมหาสมุทรแอตแลนติก ของอเมริกากลางจนถึงทางเหนือของทวีปอเมริกาใต้ เช่น เม็กซิโก หรือฮอนดูรัส กินแมลง, สัตว์ไม่มีกระดูกสันหลังขนาดเล็ก, ไดอะตอม และปลาขนาดเล็กเป็นอาหาร เป็นปลาที่อาศัยอยู่รวมกันเป็นฝูง และมีบางชนิดที่อาจอาศัยอยู่ตามลำพังหรือเป็นกลุ่มเล็ก ๆ 
thumb|left|ภาพแสดงตาของปลาสี่ตา 1. เรตินาใต้น้ำ 2. เลนส์ 3. ม่านตาบน 4. เนื้อเยื่อในแนวนอน 5. ม่านตา 6. ม่านตาใต้น้ำ 7. เรตินาบน 8. ประสาทสมองเส้นที่ 2

มีความยาวได้ถึง 32 เซนติเมตร นับเป็นปลาในอันดับปลาออกลูกเป็นตัวที่มีขนาดใหญ่ที่สุด  นอกจากนี้แล้วในบางชนิดยังสามารถมีชีวิตอยู่ได้เมื่อปราศจากจากน้ำ โดยรับออกซิเจนจากอากาศโดยตรง เมื่อยามน้ำลด

และจากการที่เป็นปลาที่ออกลูกเป็นตัว ในอวัยวะสืบพันธุ์ของปลาเพศผู้ที่เรียกว่า โกโนโพเดียม ที่มีลักษณะเหมือนท่อ ในเพศผู้บางตัวก็หันไปทางซ้าย บางตัวก็หันไปทางขวา ซึ่งในการผสมพันธุ์ ปลาสี่ตาเพศผู้ที่มีอวัยวะหันไปทางซ้าย จะผสมพันธุ์กับปลาตัวเมียที่มีอวัยวะสืบพันธุ์หันไปทางซ้าย และในทางกลับกัน แต่ก็มีบางกรณีที่เพศผู้พยายามจะผสมพันธุ์กับเพศเมียที่มีอวัยวะหันไปทางเดียวกันด้วย แต่ทว่ายากที่จะประสบความสำเร็จหน้า 13, เมื่อความรักต้องเลือกข้าง. "สัตว์ก็มีหัวใจ" โดย แพทริเซีย เอดมันส์. นิตยสารเนชั่นแนลจีโอกราฟฟิก ภาษาไทย: ฉบับที่ 189 เมษายน 2560

การจำแนก
Anableps anableps (Linnaeus, 1758) (ปลาสี่ตาเกล็ดใหญ่; เป็นชนิดที่รู้จักกันดีที่สุด และนิยมเลี้ยงเป็นปลาสวยงาม)
Anableps dowei Gill, 1861 (ปลาสี่ตาแปซิฟิก)
Anableps microlepis Müller & Troschel, 1844 (ปลาสี่ตาเกล็ดถี่; เป็นชนิดที่ใหญ่ที่สุด)

ดูเพิ่ม
Rhinomugil – ปลาน้ำจืดจำพวกปลากระบอกที่มีลักษณะและพฤติกรรมคล้ายปลาสี่ตา จนถูกเรียกว่า ปลาสี่ตาแปลง พบในทวีปเอเชียและออสเตรเลีย
# สถาบันการเงินเฉพาะกิจของรัฐ
สถาบันการเงินเฉพาะกิจ  คือ สถาบันการเงินเฉพาะกิจของประเทศไทยเป็นหน่วยงานภายใต้การควบคุมของรัฐซึ่งจัดตั้งขึ้นภายใต้กฎหมายเฉพาะกิจเพื่อดำเนินกิจการตามนโยบายของรัฐบาล  จากเดิมสถาบันการเงินเหล่านี้สังกัดกระทรวงการคลัง ต่อมามติ ครม.ได้เห็นชอบให้ ธนาคารแห่งประเทศไทย กำกับและตรวจสอบสถาบันการเงินเฉพาะกิจเหล่านี้ โดยฟิทช์คาดว่าการโอนอำนาจในการกำกับดูแลจะช่วยเพิ่มประสิทธิภาพการควบคุมและความโปร่งใสในการกำกับดูแล สถาบันการเงินเฉพาะกิจมีสัดส่วนเงินฝากรวมที่ 25% ของเงินฝากของระบบและมีสัดส่วนการให้สินเชื่อแก่ภาคครัวเรือนคิดเป็น 29% ของสินเชื่อภาคครัวเรือนทั้งหมดของระบบ http://www.efinancethai.com/LastestNews/index.aspx?ref=A&id=xJhbY1lr8ng%3D&year=2016&month=4&lang=T

กลุ่มสถาบันการเงินเฉพาะกิจ
สถาบันการเงินเฉพาะกิจในปัจจุบัน มีทั้งหมด 7 แห่ง แบ่งเป็น 2 ประเภท ได้แก่
สถาบันการเงินเฉพาะกิจที่ทำหน้าที่เป็นธนาคารที่ให้บริการทางการเงินทั้งด้านเงินฝาก และให้สินเชื่อ ซึ่งปัจจุบันมี 4 แห่ง 
ธนาคารออมสิน
ธนาคารเพื่อการเกษตรและสหกรณ์การเกษตร
ธนาคารอาคารสงเคราะห์
ธนาคารอิสลามแห่งประเทศไทย
สถาบันการเงินเฉพาะกิจที่ทำธุรกิจตามขอบเขตที่กำหนด เช่น การให้สินเชื่อหรือรับประกันสินเชื่อให้แก่ลูกค้าเฉพาะกลุ่ม แต่ไม่รับเงินฝากจากประชาชนทั่วไป ซึ่งปัจจุบันมี 3 แห่ง
ธนาคารพัฒนาวิสาหกิจขนาดกลางและขนาดย่อมแห่งประเทศไทย
ธนาคารเพื่อการส่งออกและนำเข้าแห่งประเทศไทย
บรรษัทประกันสินเชื่ออุตสาหกรรมขนาดย่อม
สถาบันการเงินที่ใช้ชื่อคล้ายสถาบันการเงินเฉพาะกิจแต่เป็นสถาบันการเงินเอกชน ได้แก่
ธนาคารทหารไทยธนชาต

 อดีตสถาบันการเงินเฉพาะกิจ 
บรรษัทตลาดรองสินเชื่อที่อยู่อาศัยเป็นอดีตสถาบันการเงินเฉพาะกิจที่ถูกยุบเลิกในปี พ.ศ. 2563 ตามพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. 2563
# เจ้าหญิงมารี-คริสตินแห่งเบลเยียม
เจ้าหญิงมารี-คริสตินแห่งเบลเยียม เป็นพระราชธิดาในพระเจ้าเลออปอลที่ 3 แห่งเบลเยียม กับพระวรชายาพระองค์ที่ 2 ลิเลียน เจ้าหญิงแห่งเรตี พระองค์มีศักดิ์เป็นพระราชขนิษฐาต่างพระราชมารดาใน สมเด็จพระราชาธิบดีอัลแบร์ที่ 2 แห่งเบลเยียม และมีศักดิ์เป็นพระราชปิตุจฉาใน สมเด็จพระราชาธิบดีฟีลิปแห่งเบลเยียม พระองค์อภิเษกสมรสจำนวน 2 ครั้ง แต่จากการสมรสทั้ง 2 ครั้ง พระองค์ไม่มีโอรส-ธิดา พระองค์จัดอยูในลำดับที่ 16 ในลำดับการสืบราชสันตติวงศ์เบลเยียม